ETXEBARRIETA LEGRAND (EH Bildu, 2019-03-07):
Bai, eskerrik asko, egun on berriz ere.
Beno, guk Elkarrekin Podemosek aurkeztutako proposamenarekin ados ginela edo bere oinarriarekin ados ginela adierazi genion proposatzaileari, ez duelako soilik planteatzen emakumeentzako soldata igora 1.200ekoa da, eta hor izan dugu ezberdintasunak klausula sozialek bildu beharko luketen edo behintzat eskari bat, baina jende guztiarentzako, gaizki ulertu ez baldin badut; emakumezkoentzako bakarrik baldin bada, aizu, behingoagatik emakumeontzako positiboak izango diren gauzak mahai-gainean jartzea ere, txantxa da, baina guk alde horretatik behintzat babestu egin genituen hor zeuden puntuak.
Eta ados nago planteatzen zenuen zalantzarekin eta uste dut Larrimbe andereak ondo azaldu ahalko digula bigarren puntuan igoera horrena, % 20aren igoera horrena, guk ere ez genuen ulertzen, nondik zetorren eta hain zuzen uste dut berari dagokiola niri baino gehiago azaltzea, baina azalpena eskatu geniolako horren inguruan. Eta hain zuzen da konparagarriak ez diren, baina sektore ezberdinetan enplegatuta dauden lanbide berdinek soldata berdina izateko eskaera bat, ez dakit ondo azaltzen naizen, seguru aski Edurnek ni baino hobeto egingo du.
Beraz, gure ustez eta oinarriarekin ados baginen ere, gure ezberdintasuna edo markoan egon da, guk, eta aurkezten genuen zuzenketa klausula sozialen eskaera edo klausula sozialen lege baten eskaera egiten zuen proposamen bat zen, ez inondik inora gutxiesteko Elkarrekin Podemoseko aurkeztutakoa, baina ulertzen genuelako klausula sozialen lege baten barnean, bertan agertzen ziren puntuak barnebildu beharko liratekeela.
Eta hor gure ustetan, eta uste dut hor ados gaudela, ikusten dugulako azpikontratazioetan klausula sozialak ezartzen baldin baditugu, egun dagoen eta azpikontratatzen den edo subrogatzen den enpleguaren kalitatea sustatu behar dela, lan osasuna sustatu behar dela, segurtasuna bermatzea, hizkuntza eskakizunak, emakume eta gizonen arteko berdintasuna.
Eta hor gure ustetan egun sektore publikoak Euskal Autonomia Erkidegoko enplegu emaile nagusi bezala, bai zuzenean egiten dituen kontratuekin, baina baita sektore pribatuarekin egiten diren azpikontrata horietan, baldintzak parekatu behar dira, hitz egiten ari garelako abiadura, bi abiaduratako sektore publiko bateaz segun eta guk uste dugulako soldata arrakalan horrek izugarrizko eragina duela. Zergatik? Besteak beste, azpikontratatu edo subrogatzen diren lanbide asko eta asko oso feminizatutako sektoreak direlako.
Eta horregatik guk, besteak beste, azpimarratzen genuen ideietako bat zen klausula sozialen lege horretan, eta argi dago guk hona proposamen bat ekarri dugula, baina bat egiten genuela eta bertan gainera bilduta zegoela 1.200 euroko gutxieneko soldata ezartzea administrazioekin kontratuak egiterako garaian, hori eskatzen genuen; beti ere lurraldean egon den azken lan hitzarmenaren baldintzak beteta; enpresa pribatuek betebeharrekoen artean lan baldintzak, ingurumen, berdintasuna irizpideak arautzen ziren ere bai edo arautu beharko lirateke ere bai, eta horregatik guk txapel horri edo marko orokor hori jartzen genion ikuspuntu edo jo puntu nagusia.
Gainera, uste dut tresna hau, lotsatiki bada ere, nolabait aste honetan Erkoreka sailburuak aurkeztutakoa hortik joan nahi zuela, guretzako eznahikoa, uste dugulako kontratu publikoetan % 5a saritzea edo baldintza batzuk bermatzeagatik positiboa dela, baina egun dagoen egoerari eta arrakala hori aurre egiteko ez dela nahikoa.
Eta hor komentatzen zen nola hitz egiten ari garen aste honetan martxoak 8aren inguruan hainbat gauza aurkezten ditu Gobernuak, hainbat gai ekartzen ditugu guk ere bai alderdi politiko bezala mahai gainera.
Eta ez dakit, batzuetan zalantza sortzen dit hauteskunde garaietan egiten dugun gauza bat ez ote genukeen egin beharko ere bai martxoaren 8a, azaroaren 25a, maiatzaren 1a gerturatzen denean gerturatzen denean, baina orokorrean, bai Gobernu zein...
...azaroaren 25, maiatzaren 1a gerturatzen denean, baina orokorrean, bai Gobernu zein  - ez dakit -  alderdi politikook, kontentzio lan bat eta agian beste egunetara eramatea. Guztion kontua da.
Ez dut hemen inondik inora ekarri diren proposamenak gutxietsi nahi. Zalantzarik gabe garrantzitsuak dira eta gainera babestu egingo dugu proposamena bera. Baina bai Gobernuak egiten dituen aurkezpenak, Emakundek berak egin dituenak ere bai, aste honetan dena sartzen dugu. Eta zer gertatzen da edo zer geratzen da gerorako? Hor uzten dut eztabaidarako beste puntu bat bezala.
Baina berriz ere azpimarratuta, gure ustez aldaketak bultzatu nahi baldin baditugu, lege aurrerakoiak eta revulsivo edo aldaketa suposatuko duten proposamenak jarri behar ditugula mahai gainean. Elkarrekin Podemosek ekartzen zuena sorta bat da eta uste dugu sorta horri guztiari txapel egokia ematea ere ezinbestekoa dela.
Beraz, guk ere, Alderdi Popularrak egin duen bezala, eskatuko duguna da aldaketa hori bultzatu nahi izan ezkero, klausula sozialen legeari ekarriko dugun momentuan ere paso ematea behintzat eztabaidatu dezagun horren inguruan, uste dugulako hor kokatu daitezkela eta kokatu behar direla gainera egun dauden ezberdintasun handi horien arteko elkarrizketarako puntuetako bat.
Besterik ez, mila esker.